КъБР-м и Муслъымэнхэм я IуэхущIапIэм и хъуэхъу
ГуащIэмрэ ГущIэгъумрэ зиIэ Алыхьым и цIэкIэ!
ЩэкIуэгъуэм и 4-м Урысей псом щагъэлъапIэ зэрыщыту къэралым щыIэ дин, лъэпкъ зэгурыIуэныгъэм и дамыгъэу щыт гуфIэгъуэр — ЦIыхубэ зэкъуэтыныгъэм и махуэр.
А махуэм дэ, лъэпкъ зэмылIэужьыгъуэхэм къыхэкIа, зи динрэ фIэщхъуныгъэкIэ зэхуэмыдэ, социальнэ гуп зэмыщхьхэм хиубыдэ цIыхухэм, зыхэтщIэн хуейщ зи тхыдэкIэ зэхуэдэ, зи къэкIуэнури зэхуэдэ зы лъэпкъ зэкъуэту дызэрыщытыр.
Мы махуэр ди дежкIэ пIалъэ хэхащ, сыту жыпIэмэ илъэс куэд лъандэрэ республикэр лъэпкъ зэхуэмыдэхэм къахэкIахэм, дин зэмылIэужьыгъуэхэр зыIыгъхэм я зэкъуэтыныгъэм и щапхъэщ.
ЦIыхубэ зэкъуэтыныгъэм и махуэр лъэпкъ зэкъуэтыныгъэмрэ жылагъуэ зэгурыIуэныгъэмрэ, Урысей къэралыгъуэр гъэбыдэным хуэгъэза гупсысэхэмкIэ гъэнщIащ икIи ар гуапагъэм, гущIэгъум я махуэшхуэщ.
Хэкум ис псоми си гуапэу сохъуэхъу къэралым и махуэшхуэмкIэ — ЦIыхубэ зэгурыIуэныгъэм и махуэмкIэ. ЩэкIуэгъуэм и 4-р псапэхэр лэжьынымкIэ Iуэхухэм я гуфIэгъуэ махуэ ирехъу. А махуэм дэтхэнэми илэжь псапэр гуэныхьхэр пшыныжыным ар хуэзышэ лъэбакъуэу увынущ, мелуанхэм ялэжь IуэхуфI псори зэщIыгъуу къапщтэмэ, абыхэм цIыхубэр гъуэгу тэмэмым трагъэувэжынущ.
КъБР-м и Муслъымэнхэм я дин
IуэхущIапIэм и тхьэмадэ, муфтий
Дзасэжь Хьэзрэталий.
